MS Jøsenfjord har fått status som vernet skip av Riksantikvaren. Andelslaget som senere har skiftet navn til Jøsenfjord Rutelag AL, har startet restaureringsarbeider for å bringe skipet tilbake til den stand det hadde da det gikk i trafikk på 1960-tallet. Arbeidet skjer etter antikvariske prinsipper i samarbeide med Riksantikvaren. I mai 2015 ble skipet forhalt fra Randøy til Natvigs Minde i Stavanger der styrehuset og skipperlugaren ble satt på land for restaurering av Engøyholmen Kystkultursenter Jøsenfjord ble deretter slept til Bredalsholmen Dokk og Fartøyvernsenter i Kristiansand og her pågår det fortsatt omfattende stålarbeider på skroget.